લોકોના આરોગ્ય સાથે ચેડાં કરવામાં તેલિયાં રાજાઓ નિપૂર્ણ બની ગયા છે. વઢવાણ જી.આઈ.ડી.સી.માં તેલમાં ભેળસેળ કરી મહેતા માર્કેટમાં તેનું વેચાણ થતુ હોવાનું પણ ખુલ્યું છે ત્યારે તેલમાં કેવી રીતે ભેળસેળ થાય છે તેનો પર્દાફાશ થયો છે. જેમાં સોયાબીન અને પામોલીન તેલની અંદર સીંગતેલના એસેન્સનું મિશ્રણ કરાતું હતું. જેમાં નફો રળવા માટે સીંગતેલ તરીકે વેચાણ કરી લોકોના આરો્ગ્ય સાથે ચેડા થતા હતા. આ દરોડામાં સિંગતેલ બનાવવાના એસેન્સના ૩ કેન પોલીસે પકડી પાડ્યા હતા.